**ZOJA in ALENA NA OPUSU 1**

(**zlato priznanje na državnem tekmovanju**)

Leto 2020 je bilo proglašeno za leto zvoka in zato ni naključje, da je JSKD za letošnje tekmovanje v sodobnem plesu Opus 1 izbral temo **ZVOČNI PLES**. Takoj po objavi teme so se v glavah mladih plesalcev začele ustvarjati ideje za avtorske koreografije, s katerimi bi se v solo plesu ali v duetu predstavili na državnem tekmovanju.


Z željo po plesanju, ustvarjanju in raziskovanju sva se na letošnji OPUS 1 prijavili tudi z Zojo Jager.

Zoja je svoj ples ustvarjala z glasbilom dežna palica, ki ga je v naslovu ljubkovalno poimenovala kar **TO**. S pomočjo inštrumenta je razvijala nežne zvoke. Njeno telo se je ujemalo z rahlim vetrom, pršenjem dežja, morskim valovanjem, šepetanjem in igranjem s puščavskim peskom. Ritem gibanja se je ujemal z njenim vdihom in izdihom. Sporočilo njenega plesa je bilo, da lahko odplešeš v nove pokrajine, kjer odkrivaš nova spoznanja.


Mene pa je letošnja tema usmerila k raziskovanju, kako zvoki vplivajo na počutje ljudi. Ples sem začela z uprizoritvijo prvega zvoka – srčnega utripa, ki ga zaslišimo v maminem trebuščku. Z rojstvom spoznamo svet tišine, svet normalnega zvoka in svet hrupa. Visoki decibeli so me usmerjali v nepovezano, hitro in ostro gibanje, medtem ko me je popolna tišina vodila v norost. Norost sem uprizorila z veliko plastično vrečo, ki je simbolizirala zvočno tesno sobo, v kateri nemo kričim. Ker sem med plesom ves čas nihala med visokimi in nizkimi decibeli, sem svojo koreografijo poimenovala **DECIBELI GOR-DOL**. S plesom pa sem želela opozoriti tudi na problem zvočnega onesnaževanja.

Z avtorskima plesoma, ki sta se ustvarjala pod budnim očesom mentorice Gordane Stefanovič Erjavec, sva z Zojo osvojili **zlato priznanje na državnem tekmovanju Opus 1**.

Uspešne so bile še druge učenke naše pole. **Ana Steblovnik** je osvojila srebrno priznanje in **Jedrt Birsa** srebrno priznanje. Tako smo štiri učenke naše šole uspešno prepričale strokovno žirijo.



Zoja Jager



Alena Marčič

Alena Marčič, 7.b

Povezava do galerije slik:

<http://www.jskd.si/ples/prireditve_ples/opus/opus_20/foto_opus_20.htm>